Diari Oficial de la Generalitat Valenciana


Sumari del DOGV 6970, del 21-02-2013 (2013/1456)

Subhasta de béns immobles número S2013R1276001002.
--------------------------------------------------

### Dades del document

Número de DOGV
:   6970

Data del DOGV
:   21-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1456


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta de béns immobles número S2013R1276001002. [2013/1456]  
El cap de la Dependència de Recaptació de la Delegació de l'Agència Estatal d'Administració Tributària de Castelló fa saber:  
Que de conformitat amb el que disposa l'article 101 del Reglament General de Recaptació, aprovat pel Reial Decret 939/2005, de 29 de juliol, es van dictar acords, amb data 17 de gener de 2013, en què es decreta l'alienació per mitjà de subhasta dels béns que es detallen en la relació de béns a subhastar inclosa en este anunci com a annex 1. La subhasta se celebrarà el dia 18 d'abril de 2013, a les 10.00 hores, en la sala de subhastes de la Delegació de l'Agència Estatal d'Administració Tributària de Castelló, situada en el passeig de Ribalta, número 12.  
  
En compliment de l'esmentat article, es publica el present anunci i s'advertix a les persones que desitgen participar en la subhasta el següent:  
Primer. Els béns a subhastar estan afectes per les càrregues i gravàmens que figuren en la seua descripció, i que consten en l'expedient, les quals quedaran subsistents sense que puga aplicar-se a la seua extinció el preu de rematada.  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament de l'import del deute no ingressat, els interessos que s'hagen produït o es produïsquen fins a la data d'ingrés en el Tresor, els recàrrecs del període executiu i les costes del procediment de constrenyiment.  
Tercer. Els licitadors podran enviar o presentar les seues ofertes en un sobre tancat des de l'anunci de subhasta fins una hora abans del començament d'esta, sense perjuí que puguen participar personalment en la licitació amb postures superiors a la del sobre. Les dites ofertes, que tindran el caràcter de màximes, seran presentades en el registre general de l'oficina on es realitze la subhasta i es faran constar en l'exterior del sobre les dades identificatives d'estes. En el sobre s'inclourà, a més de l'oferta i el depòsit constituït d'acord amb el punt quart, les dades corresponents al nom i cognoms o raó social o denominació completa, número d'identificació fiscal i domicili del licitador.  
Els licitadors podran participar en la subhasta per via telemàtica presentant ofertes i/o realitzant licitacions automàtiques, a través de la pàgina web de l'Agència Tributària, , d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenrotllats pels òrgans de recaptació.  
Quart. Qualsevol licitador haurà de constituir davant de la mesa de subhasta abans de la seua realització un depòsit del 20 per cent del tipus de subhasta en primera licitació, excepte per a aquells lots en què s'haguera acordat un percentatge menor, que en cap cas serà inferior al 10 per cent. L'import del depòsit per a cada un dels lots està determinat en la relació de béns a subhastar inclosa en este anunci.  
  
El depòsit haurà de constituir-se per mitjà d'un xec que complisca els requisits establits en l'article 35.1 del Reglament General de Recaptació o per via telemàtica a través d'una entitat col·laboradora adherida a este sistema, que assignarà un número de referència complet (NRC) que en permeta la identificació, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal d'Administració Tributària.  
Si els adjudicataris no satisfan el preu de rematada, este depòsit s'aplicarà a la cancel·lació del deute, sense perjuí de les responsabilitats en què puguen incórrer pels perjuís que origine esta falta de pagament.  
  
Quint. En el cas que no siguen adjudicats els béns en una primera licitació, la mesa de subhasta podrà acordar la realització d'una segona licitació, si ho jutja procedent, i fixarà el nou tipus de subhasta en el 75 per cent del tipus de subhasta en primera licitació, o bé anunciarà la iniciació del tràmit d'adjudicació directa, que es durà a terme d'acord amb el que disposa l'article 107 del Reglament General de Recaptació.  
Sext. L'adjudicatari haurà d'ingressar en la data de l'adjudicació, o dins dels 15 dies següents, la diferència entre el depòsit constituït i el preu d'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, en les quals no cal tindre compte obert. També pot realitzar el pagament per mitjà d'un càrrec en el seu compte corrent, a través d'Internet en l'adreça , en l'opció «Seu electrònica > Procediments, servicis i tràmits > Tràmits destacats > Pagar impostos». Per a realitzar el pagament a través d'Internet és necessari disposar d'un sistema de firma electrònica dels admesos per l'Agència Tributària.  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en este cas, una vegada comprovat l'ingrés, es procedirà per l'Agència Tributària a alçar la retenció realitzada sobre el depòsit constituït per l'adjudicatari.  
Sèptim. Quan en la licitació no s'haguera cobert el deute i quedaren béns sense adjudicar, la mesa anunciarà la iniciació del tràmit d'adjudicació directa.  
Les ofertes es podran presentar en el termini que a tals efectes comunique la mesa de subhasta. S'hauran de presentar en sobre tancat en el registre general de l'oficina on s'haja realitzat la subhasta i hauran d'anar acompanyades, si és el cas, del depòsit.  
Així mateix, es podran presentar ofertes a través de la pàgina web de l'Agència Tributària, , d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenrotllats pels òrgans de recaptació.  
  
Transcorregut el termini assenyalat per la mesa de subhastes, esta obrirà les ofertes presentades i podrà procedir a l'adjudicació dels béns si alguna d'estes es considera suficient en eixe moment. En cas contrari, s'anunciarà l'extensió del termini per a la presentació de noves ofertes, o millora de les que ja hi ha, sense perjuí de la validesa de les ofertes presentades fins a eixe moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació quan no s'haja considerat procedent realitzar una segona licitació; si hi haguera hagut segona licitació no hi haurà preu mínim.  
  
Octau. Tractant-se d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immoble.  
Nové. Quan es tracte de béns inscriptibles en registres públics, els licitadors no tindran dret a exigir altres títols de propietat que els aportats en l'expedient. Els dits títols estaran a disposició dels interessats en les oficines d'esta dependència de recaptació, on podran ser examinats tots els dies hàbils a partir de la publicació del present anunci fins al dia anterior al de subhasta. En cas de no estar inscrits els béns en el registre, el document públic de venda és títol per mitjà del qual pot efectuar-se la immatriculació en els termes que preveu la legislació hipotecària. En els altres casos en què siga necessari, podrà procedir-se com disposa el títol VI de la Llei Hipotecària per a dur a terme la concordança entre el registre i la realitat jurídica.  
  
Deu. El tipus de subhasta no inclou els impostos indirectes que graven la transmissió de dites béns. Tots els gastos i impostos derivats de la transmissió, inclosos els derivats de la inscripció al registre corresponent del manament de cancel·lació de càrregues posteriors, seran a compte de l'adjudicatari.   
L'adjudicatari exonera expressament l'Agència Estatal d'Administració Tributària, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, i seran a càrrec d'este els gastos que queden pendents de pagament.  
  
Onze. El procediment de constrenyiment només se suspendrà en els termes i condicions assenyalats en l'article 165 de la Llei General Tributària (Llei 58/2003, de 17 de desembre).   
Dotze. En tot el que no preveu este anunci caldrà ajustar-se al que establixen les disposicions legals que regulen l'acte.  
ANNEX 1  
Relació de béns a subhastar  
  
Subhasta número N7953B3625165394  
  
Lot u  
Número de la diligència: 121023302530Q. Data de la diligència: 06.04.2010.  
Tipus de subhasta en primera licitació: 4.732.386,12 euros.  
Trams: 2.000,00 euros.  
Depòsit: 475.000,00 euros.  
Tipus de dret: ple domini.  
Bé número 1: nau industrial.  
Localització: Polígon Industrial Casablanca, 134 A.  
12028 Moncofa (Castelló).  
Inscrita en el Registre número 2 de Nules.  
Tom: 1343. Llibre: 113.  
Foli: 131. Finca: 12205. Inscripció: 2.  
Referència cadastral: 2491308YK4029S 1 IL.  
Descripció: edifici destinat a la fabricació de paviment ceràmic.   
  
Superfície total: 23.602,51 m². Superfície construïda: 15.000 m² (corresponents a fàbrica i oficines).  
Valoració: 5.109.586,30 euros.  
Càrregues  
Import total actualitzat: 377.200,18 euros.  
Càrrega número 1: hipoteca a favor de Ferrandara, SL; inscripció 8a. En l'escrit de 20.02.2012, comunica que el crèdit ascendix a 332.179,00 i 36.592,51 euros entre interessos i costes.  
Càrrega número 2: hipoteca a favor de Societat de Garantia Recíproca de la Comunitat Valenciana; inscripció 10a. En l'escrit de 20.01.2012, comunica que va ser cancel·lat.  
Càrrega número 3: hipoteca a favor de Banco Bilbao Vizcaya; inscripció 12a. En l'escrit de 16.10.2012, comunica que l'operació hipotecària va ser cedida a Ferrandara SL.  
Càrrega número 4: embargament interposat per San Alf Químicas, SA, en el Jutjat de Primera Instància número 2 de Nules (procediment canviari 592/2005 i executiu 683/07). En l'escrit de 10.12.2012, comuniquen que el pendent ascendix a 8.428,67 euros.  
  
Lot dos  
Número de la diligència: 120923301601M. Data de la diligència: 25.03.2009.  
Tipus de subhasta en primera licitació: 850.118,17 euros.  
Trams: 2.000,00 euros.  
Depòsit: 86.000,00 euros.  
Tipus de dret: ple domini.  
Bé número 1: vivenda.  
Localització: urbanització Montornés (c/ Timonet), 317.  
12630 Benicàssim (Castelló).  
Inscrita en el Registre número 3 de Castelló.  
Tom: 1042. Llibre: 335.  
Foli: 50. Finca: 9965. Inscripció: 1.  
Referència cadastral: 5576011BE4357N 1TH.  
Descripció: parcel·la de 1.627 m², amb vivenda unifamiliar aïllada de tres plantes, barbacoa, jardí i piscina.  
Superfície útil de la vivenda: 441,02 m². Superfície edificada del total de la parcel·la: 259,68 m².  
Valoració: 1.119.080,90 euros.  
Càrregues  
Import total actualitzat: 268.962,73 euros.  
Càrrega número 1: hipoteca de Caixa d'Estalvis del Penedés; inscripció 11a. En l'escrit de 14.09.2011, comunica que el pendent és de 268.962,73 euros.  
  
Castelló de la Plana, 17 de gener de 2013.- El cap de la Dependència de Recaptació: Vicente Ramón Petit Ortells.